# Lääne-Harju valla Kogukonnakomisjoni koosoleku protokoll

Aeg: 24.08.2023, kell 18.00-19.30

Koht: Laulasmaa Kogukonnamaja

Osalejad kohapeal: Heiki Hõimoja, Andrus Saliste, Jana Stahl, Krista Maaro, Eve Jakobson

Külaline: Kadri Kurm

Koosolekut juhatas Andrus Saliste, protokollis Krista Maaro

Päevakord:

1. Valla arengukava 2024 eelnõu plaani tutuvustus ja arutelu sisendite teemadel, samuti ajakava. Osaleb valla arendusnõunik Kadri Kurm.

2. Sotsiaalse Innovatsioonilabori projekt, milles vald osaleb. Koosloome kogukondadega. Vald on mõnda aega juba selles projektis osalenud ja plaanis edasi kaasata ka Kogukonnakomisjoni. Valla poolt tutvustab teemat arendusnõunik Kadri Kurm.

3. Kogukonnakomisjon valla suurematel üritustel. Andrus Saliste

4. Siseturvalisuse projekti tutvustus, Andrus Saliste.

Kokkuvõte:

1. Ajavahemikus 01.09 – 15-09 on valla arengukava avatud parendus- ja täiendusettepanekuteks. 19.09 on vallavalitsusel kavas saabunud ettepanekud üle vaadata.

K.Kurm: Arvestada tuleb sellega, et ressursse on vähe, seda on mõjutanud erinevad mõjurid (Covid, sõda Ukrainas jne). Positiivne on see, et rahvaarv vallas on kasvutrendis.

**Otsustati, et Kogukonnakomisjoni ettepanekute tegemise tähtajaks on 10. 09.**

2. Lääne-Harju vald osaleb Sotsiaalse innovatsiooni labor toetatud Koosloomelabori projektis.

Meie valla teema, millega Labori raames tegeletakse on “Kuidas kogukonda paremini kaasata”. Eesmärk on muuta infovahetus tõhusamaks, et see jõuaks veelgi rohkemate elanikeni ja toimiks ka tagasisidestamine. Suurem väljakutse sellega seoses on, et kuidas jõuda venekeelsete elanikeni ja hajaasustus piirkonnas elavate inimesteni ning ka suvitajateni.

Kas ja kuidas saaks kaasata Kogukonnakomisjoni?

Koosloomelabori kohta saab täpsemat infot siit: <https://koosloome.ee/metoodika/>

**Otsustati, et septembris-oktoobris teha komisjoniga koos ajurünnak, kuidas edasi. Kokku leppida kuupäev – Andrus Saliste.**

3. Kas ja kuidas peaks Kogukonnakomisjon osalema valla suurematel (Paldiski päev, valla päev) ja piirkondlikematel üritustel.

**Otsustati, et aasta lõpuks pannakse paika plaan, kas ja millistel üritustel osaletakse ja milline oleks osalemise kontseptsioon.**

4. A. Saliste rääkis kogukonna turvalisuse projektist, mille ühe olulise punktina tõi ta välja vajaduse kaardistada päästjate reageerimiskiirus valla erinevates piirkondades, ning välja selgitada valla vabatahtlikku pääste olukord.

**Järgmine koosolek toimub: 21. septembril, algusega kl 18.00, Ohtu Külatoas.**